Hoe hanteer jy spanningsdruk? - www.bybelkennis.co.za
by Coen Slabber · Published 06/11/2014 · Updated 04/10/2014
Then are we the servants of God, then are we the disciples of Christ, when we do what is commanded us, and because it is commanded us. – John Owen
Die Wall Street Journal het onlangs 'n artikel oor stadige lees gepubliseer. Die hele idee is dat doelgerigte tyd gespandeer met 'n boek jou spanningsvlakke kan verlaag. Vir mense wat baie van boeke hou, bring dit 'n gevoel van kalmte in 'n gejaagde lewe. Almal van ons het dinge wat ons doen as ons voel die spanningsdruk laai op. Hier is 'n paar moontlikhede.
Baie mense gaan draf. Dit verminder spanningsdruk op verskillende maniere. Nie alleen is dit die endorfiene wat vrygestel word en die sirkulasie wat verbeter nie, maar dit is ook 'n tyd om na te dink – en oplossings te kry.
Rustige slaap is baie belangrik. Daar is min dinge wat 'n men se batterye so laai soos slaap. Om wakker te word na so 'n slaap verbeter ook meeste mense se vlakke van optimisme.
Tyd gespandeer met familie en vriende laat jou probleme sommer verdwyn. Om te lag, stories te vertel en om selfs ons frustrasies te deel veroorsaak dat ons probleme meer hanteerbaar voorkom.
Lees is 'n belangrike deel van leer. Leer is iets wat ons bemagtig. Dit verminder ons spanningsvlakke.
As daar iets is wat spanningsvlakke vinnig verminder is dit dankbaarheid. Stap soms na buite en kyk na 'n ongelooflike sonsondergang. Dankbaarheid teenoor God wat so 'n toneel geskilder het, laat jou spanning wegvloei. Maak nie saak hoe hoog jou spanningsvlakke is nie, maar om lank genoeg te staan om dankbaar te wees, was meeste van die spanning van die lewe weg.
Luister en praat met God
Luister na God deur sy woord te lees; praat met Hom in gebed. Onmiddellik kom daar 'n rustigheid oor jou en die spanning verdwyn.
Nie alle spanning is sleg nie. Soms het jy juis spanning nodig om optimaal te funksioneer. Maar ons kan nie die hele tyd onder intense spanning fuksioneer nie. Ons het tye van ontspanning ook nodig.